ddrg/super_eurlex huggingface dataset:
G.

arvestades, et ELi kodanike vabadus elada ELis ükskõik kus kehtib igasuguste piiranguteta kõikidele ELi kodanikele, kuid selle tingimuseks on direktiivi 2004/38/EÜ kohaselt asjaomase ELi kodaniku kohustus vastata pärast kolme kuud õiguslikele tingimustele, et mitte koormata vastuvõtvat riiki; arvestades, et töötajate vaba liikumine on ELi ühtse turu edu alussammas; arvestades, et kuigi kõigest 2,8 % kõigist ELi kodanikest elavad muus kui omas liikmesriigis, on nad siiski oluline element siseturu edu saavutamisel ja Euroopa majanduse hoogustamisel;
2.

kutsub liikmesriike üles tagama iseäranis majanduskriisi tingimustes sotsiaalkindlustussüsteemide vastutustundlik ja jätkusuutlik pikaajaline rahastamine ning arendama edasi sotsiaalkindlustussüsteemide ennetavat osa ja panema suuremat rõhku aktiviseerimismeetmetele, jätmata seejuures kahe silma vahele asjaolu, et üks sotsiaalsete investeeringute olulisemaid külgi on võimalus sobitada sotsiaalsed ja majanduslikud eesmärgid ja see, et need võivad aidata pikas plaanis kaasa majandustaseme säilitamisele ja majanduse arendamisele; on seetõttu seisukohal, et sotsiaalsetes investeeringutes tuleks näha just seda külge – investeeringuid, mitte kulu;
35.

väljendab muret selle üle, et diskrimineerimine on jätkuvalt tõsine probleem, ja palub ametivõimudel jõustada põhiseaduses sätestatud mittediskrimineerimise põhimõte; rõhutab, et on vaja laiaulatuslikku mittediskrimineerimise strateegiat, samuti tuleb täielikult rakendada diskrimineerimisvastane seadus, et tagada kooskõlas Euroopa Liidu põhiõiguste hartaga kõikide inimeste võrdsus sõltumata nende rahvusest, usutunnistusest, soost, seksuaalsest sättumusest, vanusest või puudest;
B.

arvestades, et 2013. aasta oli väidetavalt kõige vägivallarohkem aasta Bangladeshi ajaloos pärast iseseisvumist, ning et valimiseelset perioodi ja eriti valimisi iseloomustas ulatuslik vägivald: toimusid blokaadid, streigid ja valijate heidutamine peamiselt opositsiooni korraldusel, 2013. aasta algusest on tapetud üle 300 inimese, sealhulgas vähemalt 18 inimest valimiste päeval, ning Bangladeshi niigi nõrk majandus on kõige selle tulemusena halvatud;
on teadlik, et piirkondade ettevõetav prioriteetide seadmine on tundlik protsess; arvab seetõttu, et läbivaatussüsteemi kehtestamine annaks piirkondadele võimaluse oma strateegiad uuesti läbi mõelda; on seisukohal, et otstarbekate, tulemusele orienteeritud näitajate algne valik ja asjaosaliste panuse kvaliteet on aruka spetsialiseerumise strateegia edu seisukohast määrava tähtsusega, vähendades prioriteetide seadmisel vigade tegemise riski;
45.

juhib tähelepanu sellele, et riiklike tööinspektsioonide järelevalveõigused on välismaiste ettevõtjate puhul teatud piiriüleste juhtumite korral olnud väga piiratud ja see on kahjustanud nii töötajate kaitset kui ka võrdseid konkurentsitingimusi; nõuab, et teave töötajate lähetamise kohta, nt A1 lähetustunnistused, ei oleks tagasiulatuvad ning et need kantaks üleliidulisse registrisse, mis peaks täiendama olemasolevaid riiklikke registreid ning olema ligipääsetav kogu ELi ametiasutustele, et lihtsustada riiklikul tasandil mitmekeelsel alusel kontrolli lähetatud töötajate töösuhete üle; siinkohal on väga oluline tõhusam piiriülene teabevahetus erinevate pädevate asutuste vahel; kutsub komisjoni ja liikmesriike üles tagama, et tööinspektsioonid saaksid täielikult kasutada mittediskrimineeriva sõltumatu kontrollimise õigust piiriülestes olukordades, sõltumata äriühingu registrijärgsest asukohast;
G.

arvestades, et Hiina on tihendanud oma majanduslikke sidemeid Kagu-Aasia riikidega; arvestades, et mõned ASEANi liikmesriigid on suurendanud meresõiduohutuse alast koostööd USAga; arvestades, et Venemaa peab Aasiat oma rahvusvahelise strateegia oluliseks osaks; arvestades, et ASEANi riigid täidavad jätkuvalt tähtsat osa rahu ja stabiilsuse säilitamisel piirkonnas; arvestades, et ELil ja ASEANil on ühine mure Lõuna-Hiina mere lahendamata territoriaalsete vaidluste pärast ning nad on oluliselt huvitatud rahu ja stabiilsuse jätkumisest ning rahvusvahelise õiguse, eriti ÜRO põhikirja ja ÜRO 1982. aasta mereõiguse konventsiooni järgimisest; toetab 2012. aasta juuli kuuepunktilisi põhimõtteid Lõuna-Hiina mere kohta ning osalisriikide käitumist Lõuna-Hiina merel käsitleva 2011. aasta deklaratsiooni rakendamise suuniseid, milles toetatakse rahumeelse kokkuleppe saavutamist;
4.

nõuab tungivalt, et kõik asjaomased pooled austaksid rahvusvahelist humanitaarõigust ja inimõigusi käsitlevaid rahvusvahelisi õigusakte, tagaksid juurdepääsu ja kaitse humanitaarorganisatsioonidele, kes on tulnud abistama kannatavaid tsiviilelanikke, ning avaksid humanitaarkoridorid tarvete ja seadmete kohaletoimetamiseks; märgib, et mitmed välisabi organisatsioonid on tegevuse Lõuna-Sudaanis juba katkestanud ning need, kes on jäänud, ei suuda sisepõgenike vajadusi rahuldada; märgib ka seda, et tegutsevad abiorganisatsioonid ei pääse paljudesse piirkondadesse, kus arvatakse olevat kümneid tuhandeid abi ootavaid või selle leidmiseks liikvele läinud inimesi;
1.

tunnistab, et süsinikdioksiidi kogumise ja säilitamise kasutuselevõtul on potentsiaal võimaldada ELi 2050. aasta eesmärkide saavutamist CO2-heite vähendamise osas väikseimate kulutustega ning et see on eelkõige vajalik palju CO2 eraldavate tööstusharude CO2-heite vähendamiseks; usub, et see võib ühtlasi anda panuse energiavarustuse mitmekesisusse ja kindlusesse, säilitades samal ajal olemasolevaid ja luues uusi töökohti; kinnitab tungivat vajadust töötada välja valik CO2 kogumise ja säilitamise täieliku ahela juhtprojekte, et saaks selgitada välja parimad ja soodsaimad lahendused, ning kutsub komisjoni üles püstitama eesmärgid selle sihtmärgi saavutamiseks; tunnistab, et teadusuuringute tugevdamiseks ning süsinikdioksiidi kogumise ja säilitamise tehniliseks ja turvaliseks rakendamiseks on lisaks heitkogustega kauplemise süsteemile tarvis täiendavaid vahendeid, arvestades vajaminevaid märkimisväärseid investeeringuid;
6.

väljendab heameelt selle üle, et siseveeteed on kaasatud kuude üleeuroopalise transpordivõrgu põhivõrgukoridori üheksast ning avaldab lootust, et kitsaskohti ja puuduvaid lülisid käsitletakse asjakohaselt, kuna Euroopa ühendamise rahastu peab olulisimaks kulutusi, mille eesmärk on kitsaskohtade kõrvaldamine, puuduvate ühenduslülide loomine ja eelkõige põhivõrgu piiriüleste lõikude parandamine; tuletab meelde, et Euroopa ühendamise rahastu peab esmatähtsaks ka jõeteabeteenustena (RIS) toimivate telemaatiliste rakenduste süsteemide rahastamist;
20.

kutsub liikmesriike üles lisama oma I ja II samba programmidesse väikestele põllumajandusettevõtetele suunatud allprogramme ja meetmeid; osutab asjaolule, et piisava sissetuleku tagamiseks peavad eelkõige väikesed ettevõtted arendama näiteks turismialaseid täiendavaid kõrvaltegevusi; rõhutab, et sellega seoses on oluline tagada, et ÜPP teisel sambal on piisavalt ressursse ning et maaelu arengu programmid on nõuetekohaselt keskendunud väikeettevõtete vajadustele;
10.

on veendunud, et komisjon, liikmesriigid, tööstussektor ja ametiühingud peaksid tegutsema koos, et terasesektoris jätkuks ja tuleks juurde kvalifitseeritud töötajaid, andekaid kõrgelt kvalifitseeritud teadlasi ja juhte, samuti praktikasüsteemide kaudu noori andekaid inimesi, see tagaks dünaamilise ja innovaatilise tööjõu; tuletab meelde, et piirkondade ülikoolide ja tööstusvaldkonna uurimisinstituutide tipptasemel pädevus on väga tähtis selleks, et luua konkurentsivõimelisele terasetööstusele piirkonnas vajalikud tingimused; nõuab tungivalt, et komisjon ja liikmesriigid võtaksid viivitamata meetmeid, et vältida eksperditeadmiste kadu ja minimeerida töökohtade arvu vähenemist; nõuab muutuste paremat kavandamist ja juhtimist, selleks tuleks edendada koolitust, ajakohastada oskusi ja toetada ümberõpet; väljendab muret selliste süsteemsete lahenduste puudumise pärast, mis oleksid suunatud põlvkondade vahetumisele ning oskuste nappusele tulevikus, samuti on mures oskusteabe ja pädevuse vähenemise pärast ning rõhutab, et vaja on hoida ja arendada tööjõudu ja oskusi, mis on väga olulised sektori tulevase konkurentsivõime jaoks; nõuab tungivalt, et komisjon edendaks programmi „Erasmus kõigile“ ja „Erasmus ettevõtjatele“ kaudu valdkondlike oskuste ühendusi, mis oskuste vajaduste ja nende edasiarendamise andmete põhjal võtavad endale kohustuse töötada välja ja rakendada koolitusprogramme ja ühised meetodid, mille hulka kuulub ka väljaõpe töökohal; nõuab meetmete võtmist, et tugevdada vahendeid, millega aidata töötajaid ja edendada kutseõpet, et pärast ettevõtete ümberstruktureerimist abistada sektori töötajaid ja hõlbustada neil uue töökoha leidmist;
D.

arvestades, et WHO andmetel on kogu maailmas selle julma soopõhise vägivallavormi ohvriks langenud arvatavasti ligi 140 miljonit last, tüdrukut ja naist; arvestades, et WHO andmetel on enamik naiste suguelundite moonutamisi toime pandud lapsepõlves, tüdrukutel alates varasest lapseeast kuni 15. eluaastani; arvestades, et teadete kohaselt esineb seda julma tava 28 Aafrika riigis, Jeemenis, Põhja-Iraagis ja Indoneesias;
A.

arvestades, et meeleavaldused algasid 2013. aasta novembris pärast seda, kui Tai parlamendi alamkoda võttis vastu valitseva Pheu Thai erakonna (PTP) esitatud seaduseelnõu poliitiliste liidrite ja valitsusametnike, sh peaminister Yingluck Shinawatra venna, endise peaministri Thaksin Shinawatra poolt alates 2004. aastast sooritatud mitmesuguste kuritegude eest amnestia andmise kohta; arvestades, et endine peaminister on olnud alates 2008. aastast vabatahtlikus pagenduses, et vältida kaheaastast vanglakaristust, mis määrati talle süüdimõistva kohtuotsusega korruptsiooniga seotud kohtuasjas;
2.

on veendunud, et selline leping Šveitsiga on vajalik, arvestades Šveitsi strateegilist geograafilist asukohta ELi jaoks, paljude ELi ettevõtjate tegutsemist Šveitsis ja vastupidi, ning mõlemas jurisdiktsioonis lähiminevikus samaaegselt toimunud uurimisi; on lisaks sellele veendunud, et ELi ja Šveitsi oluliste konkurentsieeskirjade ulatuslik vastavus lihtsustab lepingu rakendamist; loodab, et kõnealune leping muudab tulemuslikumaks rahvusvaheliste kartellide vastutuselevõtmise ja nende karistamise tõsiste piiriüleste rikkumiste eest; loodab samuti, et leping aitab sarnaste juhtumite kohta otsuse tegemisel vähendada konkurentsiametite töö dubleerimist ning vähendab ka kõnealuses kahes jurisdiktsioonis antud hinnangute lahknemise ohtu; palub nii Euroopa Komisjonil kui ka Šveitsi konkurentsikomisjonil võidelda jätkuvalt ja sihikindlalt kartellide vastu, sest need kahjustavad tarbijate heaolu ja innovatsiooni, avaldavad kahjulikku mõju mõlema osapoole konkurentsivõimele;
4.

kordab taas, et ELi ja Venemaa ühisnaabruse küsimuste alase dialoogi aluspõhimõtteks peab olema naaberriikide suveräänsus ja sõltumatus poliitiliste ja kaubanduslike liitlaste valimisel; on veendunud, et ELi väärtustel ja standarditel põhinevad edasised poliitilised ja majandusreformid idapartnerluse riikides, sh Ukrainas, on lõppkokkuvõttes Venemaa enda huvides, sest seeläbi laieneks stabiilsuse, jõukuse ja koostöö ala Venemaa piiride ääres; tuletab meelde, et EL on alati kutsunud Venemaad andma sellesse protsessi oma panust konstruktiivse koostöö kaudu idapartnerluse riikidega; ei ole nõus Venemaa kavatsusega pidada idapartnerluse riike jätkuvalt oma mõjupiirkonnaks; on veendunud, et Ukraina tuleviku üle on õigus otsustada ainult Ukraina kodanikel endil;
24.

märgib, et tulemusauditites puudub sageli selge analüüs auditi järelduste põhjuste kohta; märgib lisaks, et ei ole kehtestatud süsteemi, mis tagaks, et audiitoritel, kellele on tehtud ülesandeks konkreetse auditi läbiviimine, on auditi läbiviimiseks vajalikud tehnilised teadmised ja metoodilised oskused, ilma et nad peaksid ühegi auditi teemaga alustama tööd nullist; on seisukohal, et need asjaolud vähendavad kontrollikoja järelduste tõhusust ja mõjusust tulemusauditites;
31.

nõuab tungivalt, et Bosnia ja Hertsegoviina kõikide tasandite ametiasutused viiksid jõuliselt edasi haridusreformi, et parandada haridusnorme, edendada kaasavat ja mittediskrimineerivat haridussüsteemi ning teha lõpp etnilisel alusel eristamisele haridussüsteemis (kaks kooli ühe katuse all); kutsub neid üles toetama pedagoogide koolitamist, et haridustöötajad omandaksid täiendavaid oskusi eri rahvusrühmadest pärit õppurite omavahelise läbikäimise toetamiseks ning osaleksid pikaaegsetes suutlikkuse suurendamise programmides; ergutab Bosnia ja Hertsegoviina ajakirjandust propageerima integreeritud haridust; nõuab tungivalt, et haridusministrite konverents looks Bosnia ja Hertsegoviinas hariduse valdkonnas ühtlasema õigusraamistiku ning ühtlustaks õppekavad ja standardid, mis on vajalik samm etniliste kogukondade üksteisele lähendamiseks; väljendab kahetsust selle üle, et ükski Bosnia ja Hertsegoviina ametiasutus ei osale ELi elukestva õppe programmis; nõuab tungivalt, et pädevad asutused looksid asutuse, mis võimaldaks Bosnial ja Hertsegoviinal osaleda programmis Erasmus+, mis järgneb elukestva õppe programmile;
A.

arvestades, et komisjon on andnud välja ELi õiguskaitse tulemustabeli, mis on riikide õigussüsteemide tulemuslikkuse hindamise mittesiduv võrdlusvahend, mille eesmärk on paremini määratleda õiguspoliitikat ning keskenduda sellistele kohtusüsteemi parameetritele, mis aitavad parandada ettevõtlus- ja investeerimiskeskkonda Euroopa Liidus;
K.

arvestades, et OSCE missioon Moldovas on jälginud rumeeniakeelsete koolide toimimist alates kriisist 2004. aastal, mil Transnistria isehakanud ametivõimud võtsid meetmeid piirkonna kaheksa kooli suhtes, kelle tegevust korraldavad Moldova keskvõimud ja kus õpetatakse Moldova õppekavade alusel; arvestades, et OSCE toimib keskvalitsuse ja Transnistria haridusasutuste vahendajana, et lahendada tekkinud probleeme ja vältida uute kriiside teket; arvestades, et Transnistria isehakanud ametivõimud on piiranud OSCE missiooni pääsu piirkonda ja keelanud alates 1. veebruarist 2014 missiooni juhil sinna siseneda;
29.

peab kahetsusväärseks, et meediavabaduse osas on riigi maine halvenenud; jagab komisjoni seisukohta, et sõnavabaduse ja mitmekesise ning pluralistliku, poliitilistest mõjudest vaba meedia kindlustamine on riigi jaoks ülitähtis ülesanne; märgib sellega seoses, et pluralistliku meedia puudumine on osaliselt riiklike reklaamimeetmete tagajärg; rõhutab, et on vaja tagada avalik-õigusliku ringhäälingu sõltumatus ja jätkusuutlikkus, julgustades ametiasutusi võtma meediaseaduse eelnõus vastu sellekohased kaitsemeetmed; on seisukohal, et uue meediaseaduse eelnõu üle tuleks korraldada täiendavaid konsultatsioone ja arutelusid, et nii olulises reformis lepitaks kokku ainult kogu riigi ajakirjandusringkondade ulatuslikul toetusel; märgib, et valitsuse ja meediakogukonna vahelise usalduse taastamiseks ja uuesti ülesehitamiseks on vaja rohkem pingutada; toetab riigi meediainstituudi algatust avaldada ELi toetusel nn valge raamat kodanikuühiskonna ja meedia suhete tõhustamise kohta; rõhutab, et on vaja rohkem pingutada, kaitsmaks meediasektori töötajate õigusi ja nende sõltumatust; toonitab, et meediavahendite omandilise kuuluvuse vallas on vajalik läbipaistvus;
9.

on seisukohal, et pakiveo ühtse siseturu saavutamiseks on vaja stabiilset ja sidusat sotsiaalset mõõdet, mille puhul on pakiveoteenused seotud tööõiguste, töö- ja tasustamistingimuste ning sotsiaal- ja keskkonnanormidega; märgib sellega seoses, et deklareerimata töö ja selle kuritarvitamine on sektorile ohuks ning et töötajate vastutustundlik kõrgetasemeline töö ning nende pidev nõuetekohane koolitus on tähtis kvaliteetse kättetoimetamisteenuse saavutamiseks; rõhutab, et sotsiaalse mõõtme järgmine ja pakiveoturule piisava paindlikkuse andmine arenemiseks ja tehnoloogiliste uuendustega kohanemiseks on esmase tähtsusega klientide nõuete ja ootuste täielikuks täitmiseks, võimaldades ettevõtetel samal ajal pakkuda neile paremaid tooteid, mis vastavad täielikult nendele vajadustele ja ootustele;
23.

toonitab, et arukaid energiasüsteeme käitatakse suure hulga isikuandmete ja paljude profiilidega ning see kätkeb endas suurt andmeohutuse rikkumise ohtu; rõhutab, et arukate arvestite puhul on vaja järgida kõrgeid andmekaitse ja andmeohutuse norme ning kodanikel peab olema võimalik otsustada võrguettevõtjatele edastatavate andmete üle ja neid kontrollida, kui tegemist on andmetega, mis ületavad energia varustamiseks tingimata vajalike andmete hulga; märgib, et probleeme on seoses nutivõrkude süsteemide julgeoleku ja arukate arvestite kasulikkusega tarbijale, ning nõuab kõnealuse valdkonna paremat hindamist ja edasisi teadusuuringuid arukate arvestite andmekaitse ja andmeohutusega seoses; rõhutab seetõttu, et isikuandmed peavad olema kaitstud ilma eranditeta, nii et need jääksid kaitstuks ja turvatuks; rõhutab lisaks, et andmete turvalisus tuleb võtta nutivõrkude arendamise strateegia koostisosaks;
F.

arvestades, et põhivabaduste ja inimõiguste rikkumised on Egiptuses endiselt levinud; arvestades, et vägivald ja vägivalla õhutamine ning poliitiliste vastaste, ajakirjanike ja kodanikuühiskonna aktivistide ahistamine sagenes rahvahääletuse eel veelgi; arvestades, et viimastel nädalatel on kinni peetud ja süüdi mõistetud palju poliitilisi ja kodanikuühiskonna aktiviste, sh Alaa Abdel Fattah, Mohamed Abdel (Egiptuse majanduslike ja sotsiaalsete õiguste keskusest), 6. aprilli liikumise juhid Ahmed Maher ja Ahmed Douma ning mitme eri erakonna liikmed; arvestades, et 12. jaanuaril 2014. aastal avaldas Egiptuse inimõiguste nõukogu pärast eespool nimetatud tuntud aktivistide külastamist Tora vanglas aruande, milles taunitakse nende kinnipidamistingimusi ja nõutakse kinnipeetavate väärkohtlemise lõpetamist; arvestades, et ajakirjanike kaitse komitee teatel on alates 2013. aasta juulist vähemalt viis ajakirjanikku tapetud ja 45 rünnatud, 11 uue väljaande ruumidesse on korraldatud reide ning vähemalt 44 ajakirjanikku on süüdistuseta pikalt eelvangistusse määratud; arvestades, et 29. jaanuaril 2014. aastal esitati 20-le Al-Jazeera ajakirjanikule (kellest kaheksa on praegu vahi all ja kellest kolm on eurooplased) süüdistus terroriorganisatsiooni kuulumises või valeuudiste levitamises;
23.

rõhutab, et kõnealuse direktiiviga sätestatud maksimaalse ühtlustamise põhimõte tähendab, et siseriiklikud õigusaktid ei tohi kehtestada rangemaid sätteid kui need, mida näeb ette kõnealune direktiiv; rõhutab, et Euroopa Kohus on tõlgendanud seda põhimõtet nii, et komplektina müüki ja muid kaubanduslikke soodustusi, mida Euroopa Kohus käsitleb ebaausate kaubandustavadena ning mis ei esine I lisa mustas nimekirjas, võib keelustada ainult üksikjuhtumite kaupa; rõhutab, et õiguskindluse huvides ning kõrgetasemelise tarbijakaitse tagamiseks peaks komisjon täpsustama suuniste läbivaatamise raames, millist komplektina müüki ja muid kaubanduslikke soodustusi tuleks pidada ebaseaduslikuks; kutsub komisjoni üles kaaluma müügiedendusele pühendatud seadusandliku ettepaneku vajadust;
kutsub Venemaad üles suhtuma küsimusse konstruktiivselt ja peatama kättemaksumeetmed ja kohatu surve, mille eesmärk on õõnestada naaberriikide suveräänset õigust oma tuleviku üle ise otsustada; nõuab tungivalt, et EL ja tema liikmesriigid kõneleksid Venemaaga ühel häälel selliste idapartnerluse riikide Euroopa-suunaliste püüdluste toetuseks, kes vabatahtlikult otsustavad oma suhteid ELiga tihendada; rõhutab, et poliitilise, majandusliku ja muud laadi surve avaldamine on vastuolus Helsingi lõppaktiga ja 1994. aasta Budapesti memorandumiga Ukraina julgeoleku kohta; juhib tähelepanu sellele, et nii ELil kui Venemaal lasub kohustus aktiivselt kaasa aidata ühises naabruses rahu ja heaolu saavutamisele, mis on kasulik nii ELile kui ka Venemaale; kordab oma veendumust, et ainus võimalus seda eesmärki saavutada on teha koostööd;
H.

arvestades, et tarbijatele toidualase teabe esitamise määruse põhjenduses 31 rõhutatakse asjaolu, et liha päritolu on tarbijate jaoks esmatähtis küsimus ja seetõttu ootavad tarbijad, et neid liha päritoluriigist nõuetekohaselt teavitataks; arvestades, et hiljutised uurimused ja tarbijauuringute aruanded (6) on seda täiendavalt kinnitanud;
100.

kutsub komisjoni ja liikmesriike üles pöörama erilist tähelepanu energia taskukohasusele ning kütuse/energia ostujõuetusele; on arvamusel, et nende küsimustega tegelemiseks on vaja sidusat poliitikaraamistikku, sealhulgas piisavaid sotsiaalpoliitika meetmeid, ja palub, et komisjon edendaks selle valdkonna parimate tavade vahetust ning teeks liikmesriikide koostööd, et töötada välja näitajad ja võrdlusalused praeguse ja võimaliku energia ostujõuetuse kindlakstegemiseks ja võrdlemiseks; tunnistab, et energia ostujõuetusega tegeletakse struktuuriliselt energiatõhususe meetmete abil; märgib, et energia on hädavajalik teenus, mida reguleeritakse Lissaboni lepingule lisatud protokolliga (nr 26) üldhuviteenuste kohta; toonitab, et energiapoliitika kulud tuleks teha tasa võimalikult õiglaselt, pannes erilist rõhku madala sissetuleku ja ebasoodsas olukorras olevatele kodumajapidamistele, mida kõrged energiahinnad kõige enam mõjutavad; on seisukohal, et rohkem on vaja kaasata tarbijaid; toonitab, et turgude ja infrastruktuuri kaasajastamine peaks vastama kodanike vajadustele, ja et tehtud investeeringute puhul tuleks tagada läbipaistvus ja aruandekohustus;
24.

väljendab heameelt nõukogu hiljutise kinnituse üle, et assotsieerimisleping ning põhjalik ja laiaulatuslik vabakaubandusleping ei kujuta endast ELi ja Ukraina koostöö lõppeesmärki; juhib tähelepanu asjaolule, et EL on valmis assotsieerimislepingule ning põhjalikule ja laiaulatuslikule vabakaubanduslepingule alla kirjutama kohe, kui praegune poliitiline kriis on lahendatud ja Ukraina uued ametivõimud on valmis võtma Euroopa kursi; rõhutab lisaks, et Euroopa Liidu lepingu artikkel 49 viitab kõigile Euroopa riikidele, sh Ukrainale, kes võib esitada liidu liikmeks astumise avalduse, et Euroopa Liidu lepingu artiklite 8 ja 49 kohaselt on igal Euroopa riigil, sh idapartnerlusega hõlmatud riikidel pikas perspektiivis võimalik esitada Euroopa Liidu liikmeks astumise avaldus, tingimusel et ta peab kinni demokraatia põhimõtetest, austab põhivabadusi, inimõigusi ja vähemuste õigusi ning tagab õigusriigi põhimõtete järgimise;
55.

on veendunud, et tungivalt on vaja usaldusväärset maksukeskkonda, millega ennetatakse pikaajaliste investeeringute tegemise takistusi; märgib, et teatavad maksustiimulid ja -soodustused võivad olla investeeringute edendamise keskse tähtsusega vahendid; ergutab vahetama parimaid tavasid ning rõhutab, et siseturg nõuab liikmesriikide maksupoliitika läbipaistvust ja paremat koordineerimist, et hõlbustada piiriüleseid investeeringuid ja vältida nii topeltmaksustamist kui ka kahekordset maksustamata jätmist; ergutab liikmesriike ja komisjoni hindama võimalust pakkuda säästvate infrastruktuuriprojektide tulude puhul maksualaseid eeliseid või muid maksustiimuleid ja -soodustusi, et edendada pikaajalisi investeeringuid;
F.

arvestades, et peaminister Nuri al-Maliki valitsus ei ole sunniitide vähemuse probleemidega tegelenud; arvestades, et õigluse ja vastutuse seaduse kohane poliitika, mille eesmärk on vähendada Baathi partei mõju, on viinud peamiselt sunniitidest ametnike koondamiseni, mis on suurendanud muljet, et valitsus järgib usurühmapõhist poliitikat; arvestades, et valitsuse korraldusel 30. detsembril 2013. aastal aset leidnud Ramadi pikaajalise protestilaagri mahalõhkumine oli peamine põhjus, mis vallandas Anbari provintsis vägivaldse vastasseisu; arvestades, et selle tagajärjel on alates 2013. aasta detsembrist toimunud Fallujah’s ja teistes Anbari provintsi linnades valitsusvägede ja ISILi mässuliste vaheline võitlus;
30.

on seisukohal, et tuleks teha jõupingutusi, et muuta liikmesriikides liidu õigusaktide rakendamine ja ühetaoline kohaldamine läbipaistvamaks; märgib, et ülevõtmise tähtaegu ületatakse keskmiselt üheksa kuu võrra ning üha rohkem on neid direktiive, mille ülevõtmine hilineb kaks aastat või enam; on seisukohal, et iga direktiivi peaks üle võtma ühtselt ja kõik ülevõtmise meetmed tuleks vastu võtta selliselt, et need kajastaksid liidu tasandil saavutatud kompromisse;